**Ո Ր Ո Շ ՈՒ Մ N \_\_\_\_**

**«ԷՄ ԷՅ ԷԼ ՎԻ ՄԵՆԵՋՄԵՆԹ ԳՐՈՒՊ» ՍՊԸ** **-ԻՆ ԳՆՈՒՄՆԵՐԻ ԳՈՐԾԸՆԹԱՑԻՆ ՄԱՍՆԱԿՑԵԼՈՒ ԻՐԱՎՈՒՆՔ ՉՈՒՆԵՑՈՂ ՄԱՍՆԱԿԻՑՆԵՐԻ ՑՈՒՑԱԿՈՒՄ ՆԵՐԱՌԵԼՈՒ ՄԱՍԻՆ**

Ուսումնասիրելով 2024 թվականի մարտի 14-ի Կադաստրի կոմիտեի (այսուհետ՝ Կոմիտե) կողմից կազմակերպված «ԿԿ-ԷԱՃԾՁԲ-24/10» ծածկագրով էլեկտրոնային աճուրդի հանձնաժողովի 2024 թվականի մարտի 27-ի N 3 արձանագրությունը և հիմք ընդունելով «Գնումների մասին» ՀՀ օրենքի 32-րդ հոդվածը՝

**ՊԱՐԶԵՑԻ**

1. Կոմիտեի կողմից կազմակերպված «ԿԿ-ԷԱՃԾՁԲ-24/10» ծածկագրով էլեկտրոնային աճուրդի արդյունքում 2024 թվականի մարտի 26-ի և 2024 թվականի մարտի 27-ի հանձնաժողովի N 2 և N 3 արձանագրություններով ընտրված մասնակցի հայտը մերժվում է:
2. Մասնակիցը պարտավոր էր ներկայացնել հրավերի 7-րդ կետով սահմանված հայտի ապահովումը, սակայն չի ներկայացրել այն:
3. Մասնակիցը խախտել է «Գնումների մասին» ՀՀ օրենքի 6-րդ հոդվածի 6-րդ կետի ա ենթակետը:
4. ՀՀ կառավարության 2017 թ. մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 40-րդ հոդվածի 4-րդ կետի համաձայն հանձնաժողովը մերժում է մասնակցի հայտը:
5. Ելնելով վերոգրյալից և հիմք ընդունելով «Գնումների մասին» ՀՀ օրենքի 6-րդ հոդվածի 6-րդ կետի՝ (…լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա:…) պահանջները՝

**ՈՐՈՇՈՒՄ ԵՄ՝**

1. Ներառել «Էմ Էյ Էլ Վի մենեջմենթ գրուպ» ՍՊԸ-ին 2 տարի ժամկետով գնումների գործընթացին մասնակցելու իրավունք չունեցող մասնակիցների ցուցակում:
2. Որոշման պատճենը սահմանված կարգով տեղադրել Կադաստրի կոմիտեի պաշտոնական կայքում և 1 աշխատանքային օրվա ընթացքում տրամադրել «Էմ Էյ Էլ Վի մենեջմենթ գրուպ» ՍՊԸ -ին:

Գլխավոր քարտուղար

Մհեր Խաչատրյան

